open-index/open-wikipedia-markdown huggingface dataset:
Talvikaktukset

**Talvikaktukset** (*Schlumbergera*) eli syys-, marraskuun- ja joulukaktukset kuuluvat kaktuskasveihin (*Cactaceae*). Ne ovat läheistä sukua lehtikaktuksien (Epiphyllum) kanssa. Talvikaktukset ovat erittäin helppoja hoitaa ja myös melko yleisiä. Marraskuun- ja joulukaktuksia myydään useissa kasveja myyvissä liikkeissä joulun ja syksyn aikana.

Villit talvikaktukset elävät Brasiliassa, mutta niistä on tehty risteytyksiä huonekasveiksi 1800-luvulta asti. Niissä on lohenpunainen, oranssinpunainen, valkoinen tai keltainen kukka. Lehtikaktukset ovat mehevälehtisiä kasveja.

## Tuntomerkit
Talvikaktukset kasvavat luonnossa päällyskasveina puiden oksilla tai kallioilla ja ovat runsaasti haaroittuvia pensaita. Varret ovat nivelikkäät, litteät, kaksi-, harvoin kolmipalteiset tai liereät. Piikit ovat sukasmaisia, lyhyitä tai puuttuvat. Kukat sijaitsevat varren päässä ja ovat säteittäisiä tai vahvasti vastakohtaisia, väriltään vaihtelevia. Pohjus on maljamainen ja siinä on kehälehtiä muistuttavia suomuja. Heteet kiinnittyvät pohjusmaljaan ja muodostavat lyhyen putken vartalon ympärille. Hedelmä on talvikaktuksilla marjamainen ja kehälehdet ovat siinä jäljellä. Siemenet ovat soikeita tai munuaismaisia, kiiltävänruskeita tai mustia.

## Levinneisyys
Talvikaktukset ovat kotoisin Itä-Brasilian vuorilta. Lajit kasvavat Atlantin rannikon osavaltioissa (São Paulo, Rio de Janeiro, Espírito Santo, Minas Gerais).

## Lajit ja risteymät
Talvikaktusten sukuun sisällytetään yhdeksän lajia, joista kolme on risteymiä:
**Schlumbergera × buckleyi* – joulukaktus (*S. russelliana* × marraskuunkaktus)
**Schlumbergera × exotica*
**[[Schlumbergera kautskyi]]*
**[[Schlumbergera microsphaerica]]*
**[[Schlumbergera opuntioides]]*
**[[Schlumbergera orssichiana]]*
**Schlumbergera × reginae*
**[[Schlumbergera russelliana]]*
**Schlumbergera truncata* – marraskuunkaktus

## Hoito
Lehtikaktuksia kastellaan kuten muitakin kaktuksia, mutta usein hiukan enemmän. Jos lehtikaktus alkaa osoittaa näivettymisen merkkejä, sille tulee antaa vettä. Mullan vaihto kerran 4 vuodessa. Kasvi tosin kasvaa nopeammin suuremmassa ruukussa. Käytä joulu- ja marraskuunkaktuksille erityistä multaseosta, jossa on hiekkaa ja kevytsoraa (vaihtoehtoisesti myös valmista kaktusmultaa), kukkamultaa, turvetta ja vaikkapa orkideamultaa. Mullan ja kasteluveden tulisi olla mahdollisimman hapanta tai sadevettä.

## Lähteet
*Anderson, E. F. 2001: The Cactus Family. - Timber Press. Portland, Oregon. 
*Kasvien suomenkieliset nimet. 

### Viitteet
Kirby’s Dream Land

**Kirby’s Dream Land** on HAL Laboratoryn kehittämä ja Nintendon vuonna 1992 julkaisema tasohyppelypeli Game Boylle.

Peli on ensimmäinen Kirby-peleistä ja siinä ilmenee useita tyypillisiä Kirbyn kykyjä, joita myöhemminkin käytetään Kirby-peleissä, kuten hahmon kyky lentää ja imeä vihollisia sekä esineitä suuhunsa. Huomattava ero tuleviin osiin on kuitenkin se, ettei Kirby kykene tässä osassa varastamaan vihollisten kykyjä. Taitojen lisäksi, myös useat pääviholliset, peliympäristöt sekä musiikki tavataan myöhemmissä osissa.

## Aiheesta muualla
*
Pablo Cavallero

**Óscar Pablo Cavallero Rodríguez** (s. 13. huhtikuuta 1974 Lomas de Zamora, Argentiina) on argentiinalainen jalkapallomaalivahti, joka edustaa espanjalaista Levantea. 184 senttimetriä pitkällä Cavallerolla on myös Italian kansalaisuus.

Cavallero aloitti ammattilaisuransa Velez Sarsfieldissä kaudella 1995/96. Kolmen Velez-kauden jälkeen hän teki kauden mittaisen visiitin Union de Santa Fen joukkueeseen, josta hän siirtyi pian Espanjaan. Seura oli barcelonalainen RCD Espanyol. Myöskään Espanyolissa Cavallero ei viettänyt yhtä kautta enempää, vaan teki sopimuksen Celta Vigon kanssa. Hän edusti Celtaa vuosina 2000–2005, kunnes siirtyi nykyiseen seuraansa. Vuonna 2000 hän oli voittamassa Copa del Reytä eli Espanjan Cupia.

Argentiinan maajoukkueessa Cavallero on pelannut 19 ottelua, joista ensimmäisen lokakuussa 1996 Venezuelaa vastaan. Hän kuului maajoukkueeseen vuoden 1996 olympialaisissa sekä vuosien 1998 ja 2002 MM-kisoissa. Jälkimmäisissä kisoissa, joissa Argentiina jäi suureksi yllätykseksi alkulohkoon, Cavallero pelasi täydet minuutit kaikissa kolmessa ottelussa. Neljä vuotta aikaisemmin hän oli saanut tyytyä vaihtopenkillä istumiseen Carlos Roan vastatessa torjuntatehtävistä.

## Lähteet

## Aiheesta muualla
* Cavalleron tiedot footballdatabase.com-tietokannassa
Hermano

**Hermano** on vuonna 1998 perustettu yhdysvaltalainen stoner rock -yhtye. Yhtye perustettiin useiden eri yhtyeiden muusikoiden sivuprojektina. 

## Historia
Hermano perustettiin Yhdysvalloissa vuonna 1998 useiden eri muusikoiden sivuprojektina. Alkuperäinen kokoonpano koostui laulaja John Garciasta (Kyuss, Unida), basisti Dandy Brownista (Orquesta del Desierto), rumpali Steve Earlesta (Afghan Whigs) ja kitaristeista Mike Callahan (Earshot, Disengage) ja David Angstrom (Banger, Supafuzz, Black Cat Bone, Devil May Care). Kaikki yhtyeen jäsenet asuvat eri kaupungeissa ja nauhoittavat sen takia osuutensa levyille erikseen.

Keväällä 1999 Hermano aloitti ensimmäisen albuminsa nauhoitukset. Albumi oli valmis julkaistavaksi talvella 2000, mutta erinäisistä sopimusteknisistä asioista johtuen albumin julkaiseminen viivästyi lähes kaksi vuotta. Viimein, vuonna 2002 Teepee Records julkaisi yhtyeen debyyttialbumin *[[Only a Suggestion]]*. Albumi sisälsi kahdeksan kappaletta, ja sen vastaanotto niin fanien kun kriitikoidenkin osalta oli hyvä.

Kaksi vuotta myöhemmin, vuonna 2004 he tekivät levytyssopimuksen hollantilaisen Suburban Records -levy-yhtiön kanssa ja julkaisivat *[[Dare I Say]]* -albumin. Albumin kappaleesta *My Boy* julkaistiin myös musiikkivideo. Albumi äänitettiin ilman Mike Callahania ja Steve Earlea. Jälkimmäisen korvasi rumpali Steve Earlen itsensä pyynnöstä Chris Leathers (Supafuzz). Tämän jälkeen yhtyeeseen on otettu toinen laulaja Aleah X (Banger, Devil May Care, Candy Says).

Yhtye julkaisi ensimmäisen livealbuminsa *[[Live at W2]]* vuonna 2005. Levy sisältää joulukuussa 2004 äänitetyn keikan hollantilaiselta W2 klubilta. Myöhemmin, vuonna 2006 julkaistiin DVD *[[Sweet and easy of brief happiness]]*, joka sisältää live-materiaalia yhtyeen Euroopan kiertueelta.

Vuoden 2007 lokakuussa Hermano julkaisi kolmannen studioalbuminsa *[[...Into the Exam Room]]*.

## Diskografia
### Studioalbumit
**[[Only a Suggestion]]*, 2002 (Teepee Records)
**[[Dare I Say]]*, 2004 (Suburban Records)
**[[...Into the Exam Room]]*, 2007 (Suburban Records)

### Livealbumit
**[[Live at W2]]*, 2005 (Suburban Records)

### DVD:t
**[[Sweet and easy of brief happiness]]*, 2006 (Suburban Records)

## Katso myös
*Unida
*Kyuss
*Slo Burn

## Aiheesta muualla
* Virallinen kotisivu
Guillermo Pereyra

**Guillermo Ariel Pereyra** (s. 20. helmikuuta 1980 Rio Cuarto, Argentiina) on argentiinalainen jalkapalloilija, joka edustaa argentiinalaista San Lorenzoa. 183 senttimetriä pitkän Pereyran pelipaikka on puolustaja.

Pereyra pelasi espanjalaisessa RCD Mallorcassa neljän vuoden ajan. Hän siirtyi seuraan kauden 2003–2004 joulutauolla argentiinalaisesta River Platesta. RCD:ssä Pereyra kuului tärkeimpiin pelaajiin joukkueeseen liittymisestään lähtien. Hän pelasi Espanjan liigassa yhteensä 121 liigaottelua.

## Lähteet
* Pereyran tilastot BDFutbol-sivustolla 
* Pereyran tilastot Transfermarkt-sivustolla 

## Aiheesta muualla
* Pereyran tiedot Yahoo! Deportesin sivuilla
Mensuuri

**Mensuuri** ( ’mitta’) on kielisoittimissa satulan ja tallan välinen etäisyys eli kielen soivan osan pituus. Mensuuri ilmaistaan usein milli- tai senttimetreinä.

Täysikokoisen (4/4) klassisen kitaran mensuuri on tavallisesti 650&nbsp;mm (25,6″). Sähkökitaran mensuuri vaihtelee paljon, esimerkiksi Gibson Les Paulin on 629&nbsp;mm (24,75″) ja Fender Stratocasterin 648&nbsp;mm (25,5″). Bassokitaran mensuuri on tavallisesti 864&nbsp;mm (34″).

Alttoviuluissa pienin mensuurikoko on 39 (eli 390&nbsp;mm) ja suurin vakiintunut mensuuri 42:n tienoilla (420&nbsp;mm).

Puhallinsoittimissa mensuuri tarkoittaa ilmakanavan ja värähtelevän ilmapatsaan pituutta mutta myös putken laajuutta. Urkujenrakennuksessa mensuuri on pillien läpimittausleikkausta osoittava käsite.

## Katso myös
* Mensuraalinotaatio
No One Rides for Free (albumi)

**No One Rides for Free** on kalifornialaisen Fu Manchun vuonna 1994 julkaisema debyyttialbumi. 

## Kappaleet
#
#
#
#
#
#
#
#

## Kokoonpano
* Scott Hill – laulu, kitara
* Eddie Glass – kitara
* Mark Abshire – bassokitara
* Ruben Romano – rummut

### Muut tekijät
* Brant Bjork – tuottaja
* Geoff Siegel – miksaaja
* Stephen Marcussen – masteroija

## Arvostelut
* Allmusic: 

## Aiheesta muualla
* No One Rides for Free discogs.com -sivustolla

## Lähteet
Sihangin varastorakennuksen puolustus

**Sihang varastorakennuksen puolustus** () tapahtui 26. lokakuuta – 1. marraskuuta 1937 ja merkitsi lopun alkua Shanghain taistelulle Kiinan–Japanin sodan alussa. Varastorakennuksen puolustajat, yleisesti tunnettu nimellä ”Kahdeksansataa sankaria” () tai ”Yksinäinen pataljoona”, estivät lukuisat keisarillisen Japanin armeijan hyökkäykset ja suojasi Kansallisen vallankumousarmeijan joukkojen vetäytymistä lännestä Shanghain taistelun aikana.

Menestyksellinen varastorakennuksen puolustus nosti Kiinan armeijan ja kiinalaisten taistelutahtoa ja itsetuntoa japanilaisten Shanghaihin tunkeutumisen jälkeen. Varastorakennuksen sijainti Suzhou-joen äärellä, vieraiden valtioiden hallitsemien alueiden vieressä, takasi taistelulle näkyvyyden läntisissä viestimissä. Kansainvälinen yhteisö antoi tukensa Tšiang Kai-šekille, jonka johdolla kiinalaiset taistelivat japanilaisia vastaan.
Transvaalinleijona

**Transvaalinleijona** (*Panthera leo krugeri*) on yksi leijonan alalajeista ja ainoa leijonan alalaji, joka pystyy saamaan valkoisia jälkeläisiä. Huhuja tällaisista valkoisista leijonista oli olemassa jo kauan ennen kuin kyseisiä yksilöitä löydettiin 1975. Transvaalinleijona on erittäin uhanalainen. Valkoinen leijona ei ole albiino, sillä sillä on pigmenttiä silmissä, nenässä ja huulissa.

## Lähteet

## Aiheesta muualla
* Tietoja valkoisista leijonista suomenkielisellä harrastajan sivustolla
Kieli (musiikki)

**Kieli** on kielisoittimen värähtelevä osa. Valmistusmateriaali riippuu soittimen tyypistä, ne voivat olla esimerkiksi nailonia tai terästä; kuten myös puhdistettua, kuivattua ja kierrettyä eläimen suolta eli katguttia.

## Jousisoittimet
Viulun, alttoviulun ja sellon kielet valmistettiin pitkään lampaan suolista. 1700-luvulla kieliä ryhdyttiin valmistamaan metallista ja ohuella hopea- tai kuparipunoksella vahvistetuista suolista. Näiden käyttö yleistyi kuitenkin vasta 1900-luvulla.

Viuluissa ja alttoviuluissa matalat kielet ovat usein metallipunoksella päällystettyjä suolikieliä ja korkein kieli terästä. Sellon ja kontarbasson kielet ovat usein umpi- tai punottua terästä. 

## Kitaran kielet
Kitaroiden ja bassojen kieliä on roundwound-, halfwound- ja flatwound-mallisina. Yleisimmin käytetyt roundwound-kielet on päällystetty kokonaan pyöreällä metallilangalla, joka on kierretty sisälangan ympärille. Roundwoundit ovat muun mallisia kieliä kestävämpiä ja tuottavat voimakkaamman ulostulon.

Flatwound-kielten pyöreä päällystelanka on hiottu litteäksi, ja ne kestävät vähemmän kulutusta ja ovat soinniltaan pehmeämpiä. Niitä käytetään yleisesti esim. jazzkitaroissa. Bassoissa flatwound-kieliä käytetään yleensä nauhattomissa bassoissa, joskin niitä voidaan käyttää myös nauhallisissa bassoissa. Tästä tyyppiesimerkkinä Iron Maiden -yhtyeen basisti Steve Harris, joka käyttää bassoissaan flatwound-kieliä.

Halfwound-kielet ovat näiden kahden välimuoto.

## Teräskielinen akustinen kitara

(Huomio: taulukossa tummanharmaalla merkityt ovat kierrepäällysteisiä, muut päällystämättömiä, yhtenäistä metallilankaa)

## Bassokitara
(Kaikki kielet päällyslangalla)

## Lähteet

## Aiheesta muualla
Cryolophosaurus

**Cryolophosaurus** oli teropodisuku. Sen nimi tarkoittaa ”kylmäharjaliskoa”. Sen nimesivät William Hammer ja William Hickerson vuonna 1994. Hetken aikaa laji tunnettiin epävirallisesti myös nimellä Elvisaurus, viitaten Elvis Presleyn hiustyylin samankaltaisuuteen *Cryolophosauruksen* harjan kanssa. *Cryopholosaurus* löydettiin Etelämantereelta vuonna 1991, kun Kilptrick-vuorelta 3&nbsp;660 metrin korkeudesta kaivettiin esiin kolmen yksilön luita.

*Cryolophosauruksen* kallon poikki kulki 20&nbsp;cm pitkä etuviisto harja, jonka molemmilla puolilla oli pienet sarvet. Harja oli liian vaatimaton aseeksi, joten sen uskotaan liittyneen pariutumismenoihin.

Lajin pituus oli arviolta 6,5 metriä ja paino runsaat puoli tonnia. Kallon pituus oli 65 senttimetriä. *Cryolophosaurus* käveli takajaloillaan ja muistutti todennäköisesti *[[Allosaurus]]ta*. Se eli varhaisella jurakaudella 196–190 miljoonaa vuotta sitten.

## Lähteet
Brian P. Levack

**Brian P. Levack** on maailman kuuluisimpia noituuden tutkijoita. Hän hoitaa professuuria  Austinin yliopistossa Texasissa. Hänen lukuisista kirjoistaan tunnetuin lienee "The Witch-Hunt in Early Modern Europe".

Hän väitteli filosofian tohtoriksi Yalen yliopistossa 1970.   

## Kirjoja
* *The Civil Lawyers in England 1603–1641: A Political Study* (1973)
* *The Witch-Hunt in Early Modern Europe* (1987, 3rd ed. 2006)
* *The Formation of the British State: England, Scotland and the Union 1603–1707* (1987)
 
## Aiheesta muualla
* Brian P. Levackin sivut Austinin yliopistolla
Jay Day

**Jay Day** (oikealta nimeltään Jussi Penttinen) on suomalainen laulaja. Hänen musiikkinsa on soul, rhythm & blues vaikutteista materiaalia.

## Diskografia
**Jay Day*, Taurus Music, 1992
**Jay Day & Trix "Jungle Boutique"*, BMG, 1993
**Natural*, BMG, 1995

## Aiheesta muualla
*Jay Dayn verkkosivut
Daredevil (albumi)

**Daredevil** on Fu Manchun toinen studiojulkaisu, joka julkaistiin vuonna 1995 jo edesmenneellä Bong Load Custom Records -levy-yhtiöllä. Albumilla esiintyvää kokoonpanoa, Scott Hill, Brad Davis, Ruben Romano ja Eddie Glass, on sanottu Fu Manchun "klassikko"-kokoonpanoksi. 

## Kappaleet
#
#
#
#
#
#
#
#
#
#
#

## Kokoonpano
* Scott Hill – laulu, kitara
* Eddie Glass – kitara
* Brad Davis – bassokitara
* Ruben Romano – rummut

## Arvostelut
* Allmusic: 

## Lähteet

## Aiheesta muualla
* ''Daredevil'' discogs.com-sivustolla
Kolumbian lippu

**Kolumbian lippu** on Kolumbian kansallistunnus vaakunan moton ja kansallishymnin ohella. Se otettiin käyttöön 26. marraskuuta 1861. Lipun värit kuvaavat nykyisen tulkinnan mukaan rikkauksia (keltainen), meriä (sininen) ja itsenäisyystaistelijoiden verta (punainen). Toisen tulkinnan mukaan värit kuvaavat Amerikkaa (keltainen) ja Espanjaa (punainen) sekä niitä erottavaa Atlantin valtamerta (sininen). Kolumbian lipun värit ovat samat kuin Venezuelan ja Ecuadorin lipussa.
Angolanleijona

**Angolanleijona** eli **katanganleijona** (*Panthera leo bleyenberghi*) on yksi leijonan alalajeista. Katanganleijona on saanut nimensä Katanga -nimisestä alueesta Kongon demokraattisen tasavallan eteläosassa. Katanganleijonaa tavataan myös Angolassa, Sambiassa ja Zimbabwessa. Katanganleijona on erittäin uhanalainen . 

## Lähteet
Andi Grünenfelder

**Andreas ”Andi” Grünenfelder** (s. 17. syyskuuta 1960) on entinen sveitsiläinen maastohiihtäjä, joka kilpaili kansainvälisellä tasolla vuodesta 1982 vuoteen 1988.

Grünenfelder sijoittui Oslon 1982 MM-kilpailuissa 15&nbsp;kilometrillä 20:nneksi. Sarajevon olympialaisissa 1984 hän oli 15&nbsp;kilometrillä yhdestoista, 30&nbsp;kilometrillä yhdeksästoista ja 50&nbsp;kilometrillä kuudes sekä toi Sveitsin viestijoukkueen viidentenä maaliin. Seefeldin MM-hiihdoissa 1985 hän sijoittui 15&nbsp;kilometrillä kymmenenneksi ja 30&nbsp;kilometrillä 12:nneksi. Viestissä hän hiihti ankkuriosuuden viidenneksi sijoittuneessa Sveitsin joukkueessa.

Grünenfelder sijoittui Oberstdorfin MM-kilpailuissa 1987 neljänneksi 50&nbsp;kilometrillä jääden pronssista runsaan puoli minuutin päähän. Calgaryn talviolympialaisissa 1988 hän voitti 50&nbsp;kilometrillä pronssia Gunde Svanin ja Maurilio de Zoltin jälkeen. Viestissä hän hiihti avausosuuden neljänneksi sijoittuneessa Sveitsin joukkueessa.

Maailmancupin osakilpailuissa Grünenfelder oli parhaimmillaan toinen Fairbanksin 15&nbsp;kilometrillä kaudella 1983–1984. Toinen palkintokorokesijoitus tuli Calgaryn olympiapronssihiihdossa. Maailmancupin kokonaiskilpailussa hän oli seitsemäs kaudella 1983–1984 ja kymmenes kaudella 1982–1983.

## Lähteet
*

### Viitteet
Senegalinleijona

**Senegalinleijona** (*Panthera leo senegalensis*) on yksi leijonan alalajeista. Senegalinleijonaa tavataan läntisessä Afrikassa, kuten Senegalissa, Mauritaniassa, Nigeriassa, Togossa, Norsunluurannikolla, Ghanassa, Beninissä, Sierra Leonessa, Liberiassa ja Burkina Fasossa. Suhteellisen laajasta levinneisyysalueestaan huolimatta senegalinleijonaa pidetään erittäin uhanalaisena.

## Lähteet

## Aiheesta muualla
* Tunturisusi.com: Leijonan alalajit (anonyymi yksityinen sivusto)
Barré-sointu

**Barré-sointu** on kitaran tai muun kielisoittimen sointu, jossa käytetään barré-otetta eli painetaan useaa kieltä samanaikaisesti yhdellä sormella otelautaa vasten. 

Kokobarré-soinnussa kaikki kielet painetaan sormella alas, jolloin soinnussa ei ole mukana yhtään vapaata kieltä. Puolibarré-soinnussa vain osa kielistä painetaan alas sormella siten, että jokin tai jotkin kielistä jää vapaaksi. Kokobarré-soinnut ovat otelaudalla ylös ja alas liikuteltavia, sillä suoristettu etusormi toimii capon tavoin. Usein capoa käytetään helpottamaan sellaisten kappaleiden soittoa, joissa barré-sointuja joudutaan käyttämään runsaasti. Esimerkiksi jos kappaleen soinnut ovat F-B♭-C7 (sointukulku I-IV-V), capoa käyttämällä barré-soinnuksi jää vain C7, riippuen kuitenkin käytetystä sormituksesta ja kielten virityksestä.

## Aiheesta muualla

*Yleisimmät barre-soinnut
Enon rautatieasema

**Enon rautatieasema** () on Enon taajaman rautatieasema Joensuussa Suomen rataverkkoon kuuluvalla rataosalla . Vuoteen 1973 asti Enon rautatieaseman nimi oli **Kaltimon rautatieasema**.

Enon rautatieaseman vanhan, jugendtyylisen asemarakennuksen suunnitteli Thure Hellström. Rakennus tuhoutui pommituksessa 29.6.1941. Nykyinen asemarakennus on rakennettu 1940-luvulla, asema-alueen muut rakennukset 1900-luvun ensimmäisellä vuosikymmenellä, rataosuuden rakentamisen aikoihin.

## Junaliikenne

VR:n taajamajunat  pysähtyvät Enon asemalla. Radalla liikennöi joka päivä kaksi vuoroa Nurmekseen ja kaksi Joensuuhun.

## Lähteet

## Aiheesta muualla
* Aseman tiedot VR:n sivuilla
Kongonleijona

**Kongonleijona** (*Panthera leo hollisteri*) on yksi leijonan alalajeista. Sitä tavataan mm. Kongon demokraattisessa tasavallassa, Sambiassa, Botswanassa sekä Malawissa. Laji ei ole mitenkään erityisen uhanalainen, toisin kuin jotkin muut leijonan alalajit (kuten aasianleijona, senegalinleijona tai transvaalinleijona). Ravintonaan kongonleijona käyttää yleensä gaselleja ja seeproja sekä ravinnon ollessa niukkaa joitain pieniä nisäkkäitä. 

## Katso myös
* Koilliskongonleijona

## Lähteet
Rosenrot (kappale)

**Rosenrot** (suom. ruusunpunainen) on Rammsteinin 21. singlejulkaisu, joka levytettiin Teldex Studionissa Berliinissä 2005. Rosenrotista on tehty myös musiikkivideo. Videossa Rammsteinin jäsenet esittävät munkkeja, jotka tulevat itäeurooppalaiseen kylään. Siellä yksi munkeista (Till Lindemann) tappaa miehen. Lopuksi Till poltetaan roviolla.

## Kappaleet
# "Rosenrot" (singleversio)
# "Rosenrot" (The Tweaker Remix  Chris Vrenna)
# "Rosenrot" (Northern Lite Remix Northern Lite)
# "Rosenrot" (3AM Cosy Remix Jagz Kooner)
Saviniemen jalkapallostadion

**Saviniemen jalkapallostadion** (sponsorointinimeltään **KSOY Stadion**, aiemmin **Kymenlaakson Sähkö Stadion**)  on Kouvolassa  Myllykoskella sijaitseva jalkapallostadion, joka avattiin vuonna 1995. Stadion toimii MYPAn ja kaudella 2025 Kuusankoski Cowboysin kotikenttänä. Stadionin kapasiteetti on 4 167 katsojaa.

## Historia

Stadion valmistui vuonna 1995, ja sitä on hiljalleen paranneltu edustuskelpoisemmaksi avaamisensa jälkeen. Valaistus (800 luksia) stadionille asennettiin vuonna 1996. Suurin uudistus oli puisen A-katsomon rakentaminen Finnforestin katsomosuunnitelmien mukaan sekä C-katsomon kuppi-istuinten asennus vuonna 2000. B-katsomoon asennettiin erilliset istuimet vuonna 2007. D-katsomo on niin sanottu putkikatsomo (ja lisäksi ilman erillisistuimia), joten se on UEFA-otteluissa käyttökiellossa. D-katsomon istumapaikat (laudat) uusittiin 2011. Valvontajärjestelmä sekä valaistuksen uusiminen saatettiin loppuun 2006. Stadionin valojen, joita lisättiin, valaistusvoimakkuus on nyt 1&nbsp;200 luksia ja nurmella on lämmitysjärjestelmä.

Stadionin vanhan luonnonnurmen tilalle asennettiin tekonurmi kesällä 2012. Remontin vuoksi MYPA pelasi yhden kotiottelunsa Kouvolan keskusurheilukentällä. MYPAn ja Kymenlaakson Sähkön maaliskuussa 2013 solmiman kolmevuotisen sponsorisopimuksen myötä stadion sai nimen Kymenlaakson Sähkö Stadion.

Syyskuussa 2024, stadionin tekonurmi uusitaan.

## Ominaisuudet

Pelikentän koko on Euroopan jalkapalloliiton suosittelema 105 × 68 metriä. Stadionin kokonaiskapasiteetti on 4&nbsp;167 paikkaa, joista 3&nbsp;004 on katettuja.

## Ennätykset

Stadionin yleisöennätys on 5&nbsp;200 katsojaa sen nykyisin tuhatkunta paikkaa pienemmästä kapasiteetista huolimatta. Tämä määrä yleisöä saapui paikalle 12. lokakuuta 1996 pelattuun Cup-voittajien cupin otteluun MYPA–Liverpool. Tulos 0–1.

Kotimaisissa otteluissa stadionin yleisöennätys on 4&nbsp;395 katsojaa vuoden 2005 MYPA–TamU-ottelussa, jossa MYPA varmisti ensimmäisen Suomen-mestaruutensa voittamalla tuon ottelun lukemin 3–0.

## Lähteet

## Aiheesta muualla

* Stadion MYPAn sivuilla
Suomen Filatelistiliitto

**Suomen Filatelistiliitto** on suomalaisten postimerkkeilijöiden ja postimerkkikerhojen yhdysside ja etujärjestö, jonka tehtävänä on edistää suomalaista postimerkkien keräilyä ja sen edellytyksiä. Järjestössä on nuoremmille postimerkkien harrastajille oma järjestönsä, Suomen nuorisofilatelistiliitto.

## Puheenjohtajat
* Veikko Hietalahti 1947–1963
* Vladi Marmo 1963–1967
* Kullervo Matikainen 1967–1975
* Björn-Eric Saarinen 1976–1988
* Jussi Tuori 1989–1992
* Pekka Taitto 1993–1998
* Bo Söderholm 1998–2000
* Risto-Matti Kauhanen 2001–2004
* Jussi Tuori 2004–2007
* Heikki Kähäri 2007–2008
* Ari Muhonen 2008–2014
* Klaus Juvas 2014–2019
* Petteri Hannula 2019-2024
* Vesa Hirsmäki 2024–

## Lähteet

## Aiheesta muualla
* Suomen nuorisofilatelistiliitto
Iván Cuéllar

**Iván Cuéllar Sacristán** tai **Pichu** (s. 27. toukokuuta 1984 Mérida, Badajozin maakunta, Espanja) on espanjalainen jalkapallomaalivahti, joka edustaa Espanjan korkeimmalla sarjatasolla Primera Divisiónissa pelaavaa Sporting Gijónia.

## Ura

Cuéllar on Atlético Madridin kasvatti. Vuodet 2004–2005 hän pelasi seuran B-joukkueessa. Edustusjoukkueessa hän teki debyyttinsä cup-kilpailu Copa del Reyn ottelussa Lorcaa vastaan 20. tammikuuta 2005. Ensiesiintyminen Espanjan pääsarjassa seurasi 29. toukokuuta 2–2-tasapeliin päättyneessä ottelussa Getafea vastaan. Cuéllarin osaksi jäi kuitenkin toimiminen joukkueen ykkösmaalivahdin Leo Francon varamiehenä. Hänen peliuransa Atléticossa päättyi kaudella 2006–2007 kärsittyyn nöyryyttävään 6-0 -kotitappioon Barcelonaa vastaan. Cuéllarin epävarmat otteet olivat yksi syy murskatappioon. 

Kaudella 2007–2008 Cuéllar pelasi lainalla Segunda Divisiónin Eibarissa, jossa pelasi 38 ottelua. Kauden päätyttyä hän siirtyi juuri pääsarjaan nousseeseen Sporting Gijóniin, jonka kanssa hän teki neljävuotisen sopimuksen.

## Lähteet
Koilliskongonleijona

**Koilliskongonleijona** (*Panthera leo azandica*) on yksi leijonan alalajeista. Lajia tavataan ainoastaan Afrikassa, kuten muitakin nykyään eläviä leijonia aasianleijonaa lukuun ottamatta. Koilliskongonleijonan levinneisyys ulottuu mm. Tšadin, Kongon demokraattisen tasavallan, Nigerian, Keski-Afrikan tasavallan, Sudanin ja Kamerunin alueille. Koilliskongonleijona ei ole uhanalainen, kuten jotkin muut leijonan alalajit (mm. senegalinleijona ja aasianleijona). 

## Lähteet
Kanaalisaarten miehitys toisessa maailmansodassa

**Kanaalisaarten miehityksellä toisessa maailmansodassa** tarkoitetaan Saksan toisessa maailmansodassa suorittamaa Englannin kanaalissa sijaitsevien Kanaalisaarten miehitystä.

Saksan kukistettua Ranskan kävi brittien asema saarilla toivottomaksi, joten sotavoimat poistettiin niiltä. Saksalaiset pommittivat Jerseyn pääkaupunkia Saint Helieriä 28. kesäkuuta 1940 tietämättä brittijoukkojen poistumisesta. 1. heinäkuuta saksalaiset pudottivat saarille antautumisvaatimuksia ja ensimmäiset joukot nousivat maihin Jerseylle. Saksan propaganda julisti Britteinsaarten valtauksen alkaneen. Aluksi saksalaisten hallinto oli suhteellisen lempeätä, mutta otteet alkoivat sodan jatkuessa koventua ja ruoka käydä vähiin. Saaret vapautettiin 9. toukokuuta 1945 eli Saksan antautumista seuranneena päivänä.

## Katso myös
* Taistelu Britanniasta

## Aiheesta muualla
Hirakata (Osaka)

**Hirakata** () on kaupunki Osakan prefektuurissa Japanissa. Se sijaitsee Yodojoen varrella prefektuurin koillisosassa Osakan ja Kioton puolivälissä. Idässä se rajautuu Kioton prefektuurin Yawatan ja Kyōtanaben kaupunkeihin, etelässä Naran prefektuurin Ikoman kaupunkiin sekä Osakan prefektuurin Katanon ja Neyagawan kaupunkeihin. Luoteessa Yodogawa-joen takana sijaitsevat Takatsukin kaupunki ja Shimamoton maaseutukaupunki. Hirakatan pinta-ala on 65,08 neliökilometriä ja siellä on 408&nbsp;601 asukasta (vuonna 2013). Hirakata nimitettiin yhdeksi Japanin ydinkaupungeista huhtikuussa 2014.

Hirakata on ollut historiansa aikana liikenteellisesti merkittävä paikkakunta Kioton ja Osakan toisiinsa liittävän Yodojoen puolivälissä. Sengoku-kaudella se kehittyi temppelikaupunkina (*jinaichō*) ja myöhemmin Edo-kaudella kaupunkien välille rakennetun Kyōkaidō-tien eli Tōkaidōn Kioton ja Osakan välinen osuuden postiasemana (*[[shukuba]]*). Yksi aikakauden majataloista, Kagiya, on restauroitu museoksi. Kaupungin nähtävyyksiin kuuluu myös Hirakata Park -huvipuisto, jossa on muun muassa lähes 700 metrin pituinen puinen vuoristorata. 

Hirakataa palvelevat JR Nishi-Nihonin Katamachi-linja (Gakkentoshi-linja) sekä Keihan-rautateiden Keihan-päälinja ja Katano-linja.

## Lähteet

## Aiheesta muualla

*Hirakatan kaupungin internetsivut 
*枚方文化観光協会 Hirakata Culture Tourist Organization
Costinha

**Francisco José Rodrigues da Costa** eli **Costinha** (s. 1. joulukuuta 1974 Lissabon, Portugali) on portugalilainen jalkapalloilija, joka on viimeksi edustanut Italian Serie A:ssa pelaavaa bergamolaista Atalantaa. 180-senttinen Costinha on pelipaikaltaan keskikenttäpelaaja.

Portossa pelatessaan Costinha oli mukana voittamassa Mestarien liigaa (2004) ja UEFA Cupia (2003). Vuonna 2005 Costinha siirtyi Dinamo Moskvaan Manichen ja Giourkas Seitaridisin kanssa, kun seuran omistaja venäläinen liikemies Aleksei Fedorytšev osti heidät joukkueeseen. Kymmenen Dinamo-ottelun jälkeen Costinha siirtyi espanjalaiseen Atlético Madridiin. Yhden Espanjassa vietetyn vuoden jälkeen Costinha jatkoi uraansa Atalantassa. Helmikuussa 2010 hän purki sopimuksensa italialaisseuran kanssa ja siirtohuhujen mukaan hän olisi siitymässä Sporting Lissabonin urheilutoimenjohtajaksi. 

Portugalin maajoukkueessa Costinha debytoi 14. lokakuuta 1998 ottelussa Slovakiaa vastaan. Hän on edustanut maataan EM-kilpailuissa 2000 ja 2004 sekä MM-kilpailuissa 2006.

## Lähteet

## Aiheesta muualla
* Costinha Football Database -sivustolla
Nicholas Barker

**Nicholas Howard "Nick" Barker** on englantilainen rumpali. Alkujaan hän soitti brittiläisen black metal -yhtye Cradle of Filthin kokoonpanossa vuodet 1992–1999. Sittemmin hän siirtyi norjalaiseen black metal -musiikkia soittavan Dimmu Borgirin riveihin, jossa hän soitti 1999–2004. Nicholas on soittanut myös Brujeriassa, Old Man's Childissa sekä Lock Up -yhtyeessä ja yhdysvaltalaisessa Testament-yhtyeessä.

Esikuvikseen Barker on maininnut mm. Rush-yhtyeen Neil Peartin, Iron Maidenin Nicko McBrainin sekä Slayerin Dave Lombardon.

## Diskografia
### [[Monolith (yhtye)|Monolith]]
* 

### [[Cradle of Filth]]
* 
* 
* 
* 

### [[Lock Up (brittiläinen yhtye)|Lock Up]]
* 
* 

### [[Brujeria]]
* 

### [[Dimmu Borgir]]
* 
* 

### [[Old Man's Child]]
* 

### [[Benediction]]
* 

## Soittimet ja välineet
*Rummut: Pearl
*Symbaalit: Paiste
*Pedaalit: Trick Pedals
*Telineet: Gibraltar
*Rumpukapulat: Vic Firth
Nuppulinnan seisake

**Nuppulinnan seisake** (, ) on lakkautettu rautatieliikennepaikka Suomen rataverkolla Tuusulan Nuppulinnassa. Nuppulinnan seisake palveli monen lähikylän asukkaita, kuten esimerkiksi Kellokoskea ja Huikkoa, Huikon seisakkeen lakkauttamisen jälkeen.

## Historia
Nuppulinnan tila siirtyi Valtionrautateiden haltuun Helsingin–Hämeenlinnan radan tarvitsemien maiden pakkolunastuksen yhteydessä vuonna 1858. Paikalle perustettiin vuonna 1886 Jokelan aseman alainen Nuppulinnan laiturivaihde. Ensimmäisenä liikennepaikkarakennuksena toimi Helsingin Käpylästä vuonna 1922 siirretty vanha asemarakennus, joka korvattiin Jarl Ungernin suunnittelemalla uudella rakennuksella vuonna 1930. Liikennepaikan ympärille muodostui muutaman sadan asukkaan taajama, joka sijaitsee radan molemmin puolin. Tavaraliikenne Nuppulinnaan loppui jo vuonna 1971. Nuppulinna muutettiin miehittämättömäksi seisakkeeksi 1. kesäkuuta 1972 ja liikennepaikkarakennus purettiin vuonna 1995.  Paikalla sijainnut rautatien tasoristeys poistettiin käytöstä rautatien ylittävän sillan valmistuttua vuonna 1999.

Nuppulinnassa toimi vuosina 1962–2002 Valtionrautateiden keskuspuutarha. Puutarha siirrettiin paikalle Hyvinkäältä, jossa se oli toiminut vuodesta 1874 alkaen.

Henkilöliikenteen pysähdykset seisakkeella lopetettiin aamuyöllä 27. maaliskuuta 2016.  Nuppulinnan seisakkeella järjestettiin mielenosoitus, jossa oli mukana myös samaan aikaan lakkautetun Purolan seisakkeen käyttäjiä. Mielenosoittajat kokivat, että julkiset kulkuyhteydet kylille olivat jo valmiiksi huonot ja junayhteyden lakkauttaminen oli siksi kohtuutonta. Helsinkiin liikennöitiin raiteelta 1 ja Riihimäelle raiteelta 2. Liikennepaikka lakkautettiin kokonaisuudessaan 11. joulukuuta 2016 Nuppulinna lakkautettiin rautatieliikennepaikkana saman vuoden joulukuussa.

## Lähteet
Ville Jalasto

**Ville Jalasto** (s. 19. huhtikuuta 1986 Espoo) on uransa lopettanut suomalainen jalkapalloilija. Hän oli pelipaikaltaan keskuspuolustaja tai laitapuolustaja.

## Ura
Ville Jalasto aloitti jalkapalloharrastuksensa 6-vuotiaana Etelä-Espoon Pallon riveissä, mutta liittyi keltamustaan FC Honkaan 8-vuotiaana. Hän oli nostamassa Hongan edustusjoukkuetta Ykkösestä Veikkausliigaan kaudella 2005. Hän pelasi ensimmäisen liigaottelunsa 4. toukokuuta 2006 TPS:ää vastaan ja teki ensimmäisen liigamaalinsa 1. kesäkuuta 2006 KuPSia vastaan.

Lyötyään itsensä läpi Veikkausliigassa Jalasto siirtyi maaliskuussa 2009 Hongasta Norjan Tippeligaenin Aalesundiin. Hän teki seuran kanssa kesään 2012 asti ulottuneen sopimuksen. Jalasto debytoi Aalesundissa 13. huhtikuuta 2009 Odd Grenlandia vastaan.

Norjassa hän vaihtoi seuraa elokuussa 2012 siirryttyään Stabækiin Jalasto. Jalasto siirtyi takaisin Suomeen kaudeksi 2016 tehtyään joulukuussa kaksivuotisen sopimuksen HJK:n kanssa. Sopimus sisälsi myös kautta 2018 koskevan lisäoption, jonka seura myös käytti.

Jalasto siirtyi joulukuussa 2018 kaksivuotisella sopimuksella Norjan toiseksi korkeimmalla sarjatasolla pelaavan Kongsvingerin joukkueeseen.

Jalasto kuului Suomen alle 21-vuotiaiden maajoukkueeseen vuoden 2009 EM-kilpailuissa. A-maajoukkueessa hän debytoi 29. toukokuuta 2010 pelatussa harjoitusottelussa Puolaa vastaan.

## Yksityiselämä

Jalasto opiskelee matematiikkaa Oslon yliopistossa.

## Saavutukset
* Norjan Cup 2009, 2011
* Hongan lupaavin nuori pelaaja 2004
* Ykkösen voitto 2005
* Pohjola Cupin voitto

## Lähteet

## Aiheesta muualla
*Jalasto Aalesunds FK:n sivustolla
Toimikas

**Toimikas** (myös **tvilli**) on yksi kudottujen kankaiden perussidoksista. Muita perussidoksia ovat palttina ja pomsi. Toimikaskankaan tunnistaa loimi- ja kudelankajuoksuista muodostuvasta, yleensä 45 asteen kulmassa kulkevasta vinoviivoituksesta eli toimiviivoista. Toimikkaassa langat eivät sitoudu yhtä tiiviisti kuin palttinassa, sillä nasta kulkee vähintään kahden langan yli tai ali. Mitä pidempiä lankajuoksut ovat, sitä joustavampi kankaasta tulee. Valon taittuminen kankaan pinnalla on erilainen riippuen siitä, missä suunnassa toimiviiva kulkee. Esimerkkejä toimikaskankaista ovat denim eli farkkukangas, gabardiini ja tweed. Myös lastinki ja raskas sarka kudotaan usein toimikassidoksella.

Toimikkaita on monenlaisia. Tasatoimikkaassa loimi ja kude ovat yhtä paljon näkyvissä kankaan oikealla puolella. Kudevaltaisessa perustoimikkaassa kude on vallitsevana kankaan pinnalla. Loimivaltaisessa perustoimikkaassa loimi on vallitsevana kankaan pinnalla. Muita perustoimikkaasta johdettuja toimikkaita ovat kärkitoimikas, ristitoimikas, murtotoimikas, ruudullinen murtotoimikas, punostoimikas, katkotoimikas, kierretoimikas, aaltotoimikas ja vinotoimikas.

## Historia
Koillis-Kiinasta löydettiin vuonna 2014 vanhimmat tunnetut housut, jotka on ajoitettu 3200-3300 vuotta vanhoiksi. Saksan arkeologisen instituutin tutkijan Mayke Wagnerin ja hänen kollegojensa mukaan housuissa on käytetty eniten toimikassidosta, jossa kankaan pintaan muodostuu ikään kuin vinoviivoitus. Rispaantuneet housut ovat kuuluneet ratsumiehelle.

## Lähteet
*Harjumäki, Ulla ym. *Kankaankutojan sidosoppi*. 3.-4. painos. Helsingissä: Otava, 2001. 
### Viitteet
Carlos Roa

**Carlos Ángel Roa** (s. 15. elokuuta 1969 Santa Fe, Argentiina) on argentiinalainen jalkapallomaalivahti.

Roa aloitti ammattilaisuransa Racing Clubissa vuonna 1988. Hän edusti seuraa useiden vuosien ajan, kunnes siirtyi vuonna 1994 Lanúsin riveihin. Lanúsissa hänen paras saavutuksensa oli Copa CONMEBOLin voitto vuonna 1996. Vuonna 1997 Roa teki sopimuksen espanjalaisen pääsarjajoukkueen RCD Mallorcan kanssa. Mallorcassa hän piti ykkösmaalivahdin paikkaa kaksi ensimmäistä kauttaan, mutta menetti tuon aseman liityttyään seitsemännen päivän adventisteihin. Kausi 1999–2000 jäi kokonaan väliin, kun Roa kulutti vuoden hyväntekeväisyys- ja uskontotyöhön. Johtuen uskonnostaan hän ei voinut pelata perjantai-iltaisin eikä lauantaisin, ja kun ottelut pelattiin useimmiten viikonloppuina, Roa piti pitkän tauon tositoimista. Hän palasi kentille kaudeksi 2000–2001, mutta peliaikaa ei hänelle enää juuri herunut, ja vuonna 2002 hän siirtyi sarjatasoa alemmas Albaceteen. Kuitenkin pian siirron jälkeen Roan peliura keskeytyi jälleen, kun hänellä todettiin kivessyöpä. Kemoterapia ja kuntoutus pitivät hänet poissa vuoden verran. Kyseessä ei ollut Roan ensimmäinen vakavampi sairastuminen, sillä vähän ennen siirtoa Lanúsiin hän sairastui malariaan ollessaan Afrikassa. Toivuttuaan syövästä hän aloitti harjoittelun ensin espanjalaisen pikkuseuran Constancia de Incan joukkueessa, mutta muutti pian takaisin kotimaahansa, ja liittyi vuonna 2004 Olimpoon, jossa hän pääsi vähitellen lähelle menestysvuosiensa virettä.

Argentiinan maajoukkueessa Roa oli ykkösmaalivahtina vuoden 1998 MM-kisoissa, joissa hän piti maalinsa puhtaana kaikissa alkulohkon otteluissa ja sai sankarin aseman torjuttuaan David Battyn ratkaisevan rangaistuspotkun Englantia vastaan pelatun neljännesvälieräottelun rangaistuspotkukilpailussa. Puolivälierissä Argentiina kuitenkin hävisi Alankomaille.
In Search Of... (Fu Manchun albumi)

**In Search Of..** on kalifornialaisen stoner rock -yhtyeen Fu Manchun kolmas studioalbumi, joka julkaistiin vuonna 1996 Mammoth Records -levy-yhtiöllä. Tämä levy oli Fu Manchun viimeinen levy, jolla esiintyvät Ruben Romano ja Eddie Glass. Pian levyn julkaisun jälkeen he jättivät yhtyeen perustaakseen Nebulan.

Kaikista Fu Manchun levyistä, *In Search Of..* on paras esimerkki ”hardcore stonerista”. Tuoreemmat albumit ovat vaihtaneet tämän albumin raskaat kitaraäänet kevyempiin, silti säilyttäen raa'an voimakkaan tyylin.

## Kappaleet
#
#
#
#
#
#
#
#
#
#
#
#

## Kokoonpano
* Scott Hill – laulu, kitara
* Eddie Glass – kitara
* Brad Davis – bassokitara
* Ruben Romano – rummut

## Arvostelut
* Allmusic: 

## Lähteet

## Aiheesta muualla
* ''In Search Of'' discogs.com-sivustolla
Advance Wars: Dual Strike

**Advance Wars: Dual Strike** on Intelligent Systemsin kehittämä ja Nintendon vuonna 2005 julkaisema vuoropohjainen strategiapeli Nintendo DS:lle.

*Dual Strike* on kolmas osa *Advance Wars* -sarjaa, jonka pelit ovat osa *[[Nintendo Wars]]* -sarjaa.

## Aiheesta muualla
*
Gurli Lindén

**Gurli Ingegärd Lindén**, o.s. **Kronqvist** (s. 18. tammikuuta 1940 Öja) on suomenruotsalainen kirjailija.

## Teoksia
**Att resa sig*, runoteos, 1973
**Bli till*, 1976
**Brännmärken*, 1977
** Första damernas*, 1979 
**Fosterjord*, runoteos, 1979
**Avtryck av tankar, resor, utrop*, 1981
**I tidernas öga*, runoteos, 1983
**Maras ö*, 1984
**Den splittrande båten*, runoteos, 1986
**Framtid*, runoteos, 1989
**Pyramid*, runoteos, 1990
**Grodan*, runoteos, 1993
**Sång ur örat*, runoteos, 1998
**Mylord*, runoteos, 2001
**Varans dröm*, 2003

## Palkintoja
* SLS:n palkinto 1976
* Edith Södergranin palkinto 1987
* Bernt Larsson priset 1987

## Lähteet
* 

### Viitteet
Nicolás Burdisso

**Nicolás Andrés Burdisso** (s. 12. huhtikuuta 1981 Altos de Chipión, Argentiina) on argentiinalainen jalkapalloilija, joka edusti pitkään italialaisia Serie A -joukkueita, muun muassa Internazionalea ja AS Romaa. 183 senttimetriä pitkän Burdisson pelipaikka oli keskuspuolustaja. Hänellä on myös Italian kansalaisuus. Burdisson lempinimi on *Patroncito* eli *isäntä*.

Burdisson ammattilaisura alkoi vuonna 1999 Boca Juniorsissa, josta hän siirtyi Internazionaleen 3,5 miljoonan euron siirtosummalla vuonna 2004. Hän allekirjoitti milanolaisseuran kanssa neljävuotisen sopimuksen. Bocan riveissä Burdisso ehti voittaa kahdesti Argentiinan mestaruuden, kolme kertaa Copa Libertadoresin ja kaksi kertaa Intercontinental Cupin. Interissä ura ei alkanut järin lupaavasti, sillä häneltä jäi väliin kausi 2004–2005 lähes kokonaisuudessaan, kun hän matkusti kotimaahansa tapaamaan leukemiaan sairastunutta tytärtään. Peliaika on tuon kauden jälkeenkin jäänyt varsin vähille. Saavutusluettelo on kuitenkin kasvanut joukkueen menestyessä, Burdisso on ollut juhlimassa Italian mestaruutta, kahta Italian Cupin voittoa ja Italian Supercupin voittoa. Kauden 2006–2007 alla hän teki vuoteen 2009 asti ulottuvan jatkosopimuksen. Syksyllä 2006 hän joutui vaihtamaan pelinumeronsa numerosta 3 numeroon 16, koska Inter jäädytti hänen vanhan numeronsa sillä aikaisemmin pelanneen, hiljattain menehtyneen Giacinto Facchettin muistoksi. Kaudella 2009–2010 hän pelasi lainalla AS Romassa ja vuonna 2010 hän siirtyi kokonaan AS Romaan.

Argentiinan maajoukkueessa Burdisso pelasi ensimmäisen ottelunsa tammikuussa 2003 Hondurasia vastaan. Hän oli mukana MM-kisoissa 2006 pelaten kolmessa alkulohko-ottelussa ja 2010. Hän pelasi kaikkiaan 49 maaottelua ja teki niissä kaksi maalia. Viimeisen maaottelunsa hän pelasi vuonna 2011.

## Lähteet

## Aiheesta muualla
* Burdisson tiedot Internazionalen sivuilla  
* Burdisson tiedot footballdatabase.com-tietokannassa
Jonás Gutiérrez

**Manuel Jonás Gutiérrez** (s. 5. heinäkuuta 1983 Buenos Aires, Argentiina) on argentiinalainen jalkapalloilija, joka edustaa englantilaista Norwich Citya lainasopimuksella Newcastle Unitedista. 182 senttimetriä pitkän Gutiérrezin pelipaikka on laitalinkki.

Gutiérrez aloitti uransa kotimaassaan Vélez Sársfieldissä vuonna 2001. Hän voitti joukkueen kanssa Argentiinan pääsarjan kevätmestaruuden (*Clausura*) vuonna 2005, minkä jälkeen hän siirtyi Espanjaan Mallorcan joukkueeseen. Kesällä 2008 hän siirtyi Newcastleen, jonka kanssa hän teki viisivuotisen sopimuksen.

Argentiinan maajoukkueessa Gutiérrez pelasi ensimmäisen ottelunsa Ranskaa vastaan helmikuussa 2007.

## Lähteet
Buried Alive (Sentencedin albumi)

**Buried Alive** on suomalaisen metalliyhtye Sentencedin ainoa livejulkaisu. Se julkaistiin Century Media -levy-yhtiön kautta CD- ja DVD-muodossa 22. marraskuuta 2006 ja sisältää yhtyeen 1. lokakuuta 2005 Oulun Club Teatrialla järjestetyn hautajaiskonsertin. DVD ylitti Suomessa kultalevyyn oikeuttavan 5&nbsp;000 myydyn kappaleen rajapyykin vajaan viikon sisällä julkaisustaan.

Konsertin erikoispitkä kappalelista sisältää kappaleita yhtyeen jokaiselta albumilta debyyttialbumi *[[Shadows of the Past]]ia* lukuun ottamatta, ja viiden kappaleen aikana lavalla vierailee yhtyeen aikaisempi laulaja Taneli Jarva. Konserttielokuvan ohjauksesta vastasi elokuvaohjaaja Mika Ronkainen ja kuvauksesta oululainen Klaffi Tuotannot 17 kameralla. Sen ensi-ilta järjestettiin Oulun musiikkivideofestivaaleilla 9. syyskuuta 2006.  __notoc__

## Sisältö

## Yhtyeen kokoonpano
* Sami Kukkohovi – basso
* Ville Laihiala – laulu
* Sami Lopakka – rytmikitara
* Vesa Ranta – rummut
* Miika Tenkula – soolokitara

### Vierailijat
* Taneli Jarva – laulu kappaleissa ”The War Ain’t Over!”, ”Nepenthe”, ”Northern Lights”, ”The Way I Wanna Go” ja ”Dance on the Graves (Lil’ Siztah)”

## Arvostelut
* Imperiumi: 9/10
* Soundi: 

## Lähteet

## Aiheesta muualla
* ''Buried Alive''-e-kortti 
* Sentencedin haudalta löytyy viisi varsin valoisaa nihilistiä Kaltio 6/2005, Päivi Parhi-Riikola.
* 
*
Steffen Iversen

**Steffen Iversen** (s. 10. marraskuuta 1976 Oslo, Norja) on norjalainen jalkapalloilija, pelipaikaltaan hyökkääjä.

Iversen on kotimaansa seurojen lisäksi edustanut englantilaisia Tottenhamia, Wolverhamptonia ja Crystal Palacea.

Iversen pelasi Norjan maajoukkueessa 79 ottelua ja teki 21 maalia vuosina 1998–2011. Hän kuului Norjan joukkueeseen vuoden 2000 EM-kisoissa.

## Lähteet
Lempi (täsmennyssivu)

Sanalla **lempi** on useita merkityksiä
*lempi, ihmisen ominaisuus suomalaisessa kansanperinteessä
*eroottinen rakkaus
*Lempi, suomalainen naisen etunimi.
*Lempi, sarjakuvahahmo
*Lempi Lifestyle, suomalainen sisustus- ja lifestyle-alan brändi.
Kansan ääni

**Kansan Ääni**-nimisiä lehtiä on ilmestynyt Suomessa eri aikoina: 
*Kansan Ääni (1907), ilmestyi Lappeenrannassa 1907–1918
*Kansan Ääni (1945), ilmestyi Vaasassa 1945–1994
*Kansan ääni (2002), ilmestynyt vuodesta 2002 alkaen
Savion rautatieasema

**Savion rautatieasema** (, ) on Suomen rataverkon pääkaupunkiseudun lähiliikenteen 2-luokan perusasema Keravalla Savion kaupunginosassa. Asemalla pysähtyvät lähiliikenteen linjat  ja . Asemaa on kunnostettu Keravan kaupunkiradan valmistuttua. Aseman eteläpuolella on Vuosaaren satamaradan erkanemiskohta.

Riihimäen suuntaan liikennöidään raiteelta 3 ja Helsinkiin raiteelta 4. Aseman länsipuolella on kaksi raidetta, joita käyttää aseman ohittavat kauko- ja lähijunat. Itäisintä raidetta käyttävät Vuosaaren satamaradan tavarajunat.

## Historiaa
Savion asema perustettiin paikallisjunaliikenteen alkaessa Helsinki–Hämeenlinna-radalla vuonna 1886. Henkilöliikenteen ohella liikennepaikka palveli myös paikallista teollisuutta; asemalta rakennettiin sivuraide tiilitehtaalle vuonna 1910. Savio sijaitsi alun perin Tuusulan kunnan alueella, mutta vuoden 1924 alusta lähtien se tuli kuulumaan Tuusulasta erotettuun Keravan kauppalaan (vuodesta 1970 kaupunki).

Savion ensimmäisenä liikennepaikkarakennuksena oli pieni laiturikatos. Ensimmäinen varsinainen asemarakennus valmistui vuonna 1935 samanaikaisesti tavaramakasiinin kanssa. Asemarakennuksessa oli odotushuone, tavaratila ja liikennepaikan hoitajan asunto. Vanha laiturisuoja siirrettiin Porvoon radan Vanikon seisakkeelle. Samaan aikaan Savion aseman naapurissa aloitti toimintansa kumitehdas.

Vuonna 1974 Savion asemalle rakennettiin uusi alikulkutunneli laitureille, ja asemarakennus jouduttiin purkamaan asema-alueen uudelleenjärjestelyn vuoksi. Vuonna 1975 Saviolle valmistui jälleen uusi asemarakennus. Kaksiosaisen rakennuksen toiseen päähän tulivat kioskitilat ja toiseen lipunmyyntipiste, ja niiden väliin jäi odotuskatos. Lipunmyynti Savion asemalla lopetettiin vuonna 1999.


Savio railway station 1004.jpg|Asema kuvattuna Saviontieltä
Pedestrian underpass at Savio railway station in Savio, Kerava, Finland, 2022 May - 2.jpg|Alikulkutunneli


## Lähteet

## Aiheesta muualla
Pietarsaaren keskuskenttä

**Pietarsaaren keskuskenttä** () on Pietarsaaressa sijaitseva yleisurheilu- ja jalkapallostadion, joka avattiin vuonna 1971. Stadion toimii Veikkausliigassa pelaavan FF Jaron kotikenttänä. Stadionin pääkatsomon kapasiteetti on 2&nbsp;000 katsojaa.

## Ominaisuudet

FF Jaron noustua Veikkausliigaan kaudeksi 2002 kenttää on kunnostettu ahkerasti, jotta se täyttäisi Veikkausliigan olosuhdeohjelman vaatimukset. Kaukolämmöllä lämmitettyä kenttää kiertää kahdeksan tartan-pinnoitettua juoksurataa. Pelikentän koko on 100 × 64 metriä. Keskuskentän pääkatsomo on katettu ja se vetää noin 2&nbsp;000 katsojaa. Pääkatsomon lisäksi kentällä on siirrettäviä katsomoita.

Kenttä on valaistu Veikkausliigan vaatimusten mukaisesti 800 luxin keinovaloin. Kuriositeettina mainittakoon, että kyseiset valot ovat Jaron perustaman osakeyhtiön Jakobstads Ljusservice Ab:n (jonka osakekannan seura omistaa kokonaisuudessaan) rahoittamat, vaikka ne sijaitsevatkin kunnallisella urheilukentällä. 

## Konsertit
Toto esiintyi keskuskentällä 5. heinäkuuta 2013. keikalle myytiin lähes 9&nbsp;000 lippua, mikä on keskuskentän yleisöennätys. Aiempi ennätys oli Veikkausliigan pelissä noin 5&nbsp;600 katsojaa. Scorpions esiintyi kentällä 1. elokuuta 2015. Keskuskentällä järjestettiin Pietarsaari Open Air 12. heinäkuuta 2019. Tapahtumassa esiintyivät Whitesnake, Europe, Skindred, Brother Firetribe, sekä One Desire. Pietarsaari Open Airin järjesti RH-Entertainment Oy. Festivaali keräsi yli 7 000 kävijää. Festivaali järjestetään myös vuonna 2020, jos sopivat pääesiintyjät löytyvät.
Pietarsaari Open Air oli tarkoitus järjestetää toisen kerran 29. heinäkuuta 2022. Tapahtumassa oli tarkoitus esiintyä Deep Purple, Uriah Heep ja Accept. Tapahtuma kuitenkin peruttiin, koska RH Entertainment Oy:n alihankkijan toimittama esiintymislava ei täyttänyt turvallisuusvaatimuksia.

## Ennätykset

Katsojaennätys 5&nbsp;611 on Veikkausliigan kauden 2007 Pohjanmaan paikallisottelusta FF Jaro–VPS. Entinen ennätys ylittyi 21. heinäkuuta pelatussa ottelussa lähes 1&nbsp;300 katsojalla.

## Lähteet
Varastosiilo

**Varastosiilo** on irtotavaran varastoimiseen tarkoitettu rakennus. Maataloudessa varastosiiloja käytetään viljan ja säilörehun varastoinnissa. Lisäksi varastosiiloja voidaan käyttää muun muassa hiilen, sementin, hiilimustan, hakkeen ja sahajauhon säilömiseen. Varastosiilot ovat usein sylinterinmuotoisia noin 10–20 metriä korkeita rakennuksia ja ne täytetään ylhäältä. Täten ensimmäisenä laitettu tavara otetaan ulos myös ensimmäisenä.

Suomen suurimmat viljasiilot Naantalin viljasiilot sijaitsevat Naantalin satamassa, ja ne omistaa Suomen Viljava. 

## Lähteet

## Aiheesta muualla
Babylon Zoo

**Babylon Zoo** oli brittiläinen elektro-indie rock-yhtye 1990-luvun keskivaiheilla. Yhtyeen johtohahmo Jas Mann perusti yhtyeen Wolverhamptonissa, Englannissa. Se tunnetaan parhaiten kappaleestaan ”Spaceman”, joka nousi suoraan julkaisuviikolla listaykköseksi Britanniassa tammikuussa 1996 ja oli ykkösenä viisi viikkoa.

Jas Mann oli aiemmin indie-yhtyeessä The Sandkings, jonka hän jätti vuonna 1992 musiikillisien erimielisyyksien vuoksi. Clive Black otti Babylon Zoon Phonogram Recordsiin. Kun Black siirtyi Warner Brothers Recordsiin vuonna 1993, hän otti Mannin sopimuskirjan mukaansa. Black siirtyi vielä kerran EMI-levy-yhtiöön, jonka kanssa Babylon Zoo allekirjoitti seitsemän albumin sopimuksen vuonna 1995.

Babylon Zoon *Spaceman*-kappale valittiin Levi's-yhtiön farkkumainokseen. Single meni suoraan Ison-Britannian listaykköseksi 21. tammikuuta 1996, jonka seurauksena singleä myytiin ensimmäisellä viikolla yli 500 000 kappaletta. Single pysyi listaykkösenä viisi viikkoa myyden 893 000 kappaletta. Single pääsi listaykköseksi noin 23 maassa. Vuoden lopussa *Spaceman* myi yli miljoona kappaletta Englannissa ja oli vuoden kolmanneksi tuottoisin single. 

Vuoden 1996 helmikuussa ilmestyi Babylon Zoo debyyttialbumi *The Boy With The X-Ray Eyes*, jolta julkaistiin singlet "Animal Army" ja "The Boy with the X-Ray Eyes". Albumi nousi brittilistan kuudenneksi. Vuonna 1998 Babylon Zoo julkaisi kakkosalbumi *King Kong Groover*, joka ei menestynyt yhtä hyvin listoilla kuin *Spaceman*.

Vuonna 2005 Jas Mann tiedotti julkaisevansa uuden Babylon Zoon albumin *Cold Clockwork Doll*, jota ei ole vielä julkaistu.

## Diskografia
### Studioalbumit
* The Boy with the X-Ray Eyes (1996)
* King Kong Groover (1999)
* I Am Om (2020)

### Singlet
* Spaceman (1995)
* Animal Army (1996)
* The Boy with the X-Ray Eyes (1996)
* All the Money's Gone (1999)
* Honaloochie Boogie (1999)
* Love Lies Bleeding (2000)

## Lähteet

## Aiheesta muualla

* Babylon Zoo Online (epäviralliset kotisivut)